**Datum: 21.06.2024. SAOPŠTENJE ZA MEDIJE**

**Održana prva “EDIH ONEKS” konferencija pod nazivom “Usluge partnerskih ogranizacija”**

Konzorcijum partnerskih organizacija iz Republike Srpske, u saradnji sa Odborom za evropske integracije i regionalnu saradnju Narodne skupštine Republike Srpske, organizovali su u Banjaluci prvu konferenciju posvećenu mreži evropskih centara za digitalne inovacije (EDIH) pod nazivom “EDIH: usluge partnerskih organizacija”.

Partneri u “EDIH konzorcijumu” iz Republike Srpske su Digitalni inovacioni hab “ONEKS”, Univerziteti u Banjaluci i Istočnom Sarajevu, kompanije m:tel i Lanako te Agencija za posredničke, informatičke i finansijske usluge Republike Srpske. Cilj zajedničkog djelovanja je da se predlože mjere i aktivnosti na unapređenju saradnje sa lokalnim partnerima u oblastima implementacije projekata Evropske unije, zatim podrške u digitalnoj transformaciji i unapređenju inovativnih kapaciteta domaćih preduzeća.

Na početku konferencije, koordinator EDIH ONEKS konzorcijuma dr Bojan Ćudić predstavio je učesnicima aktivnosti konzorcijuma. Čudić je istakao da je ovaj projekat dobio podršku svih nadležnih institicija Republike Srpske i BiH, a da je, pored ostalih, cilj ovakvih projekata i skupova ubrzanje procesa digitalizacije malih i srednjih preduzeća.

Zlatan Klokić, ministar za evropske integracije i međunarodnu saradnju Vlade Republike Srpske je ukazao na opredijeljenost Vlade Republike Srpske da uhvati korak sa procesima digitalizacije društvenih procesa.

Edin Forto, ministar komunikacija i transporta u Savjetu ministara BiH je izrazio zadovoljstvo organizacijom ovakvih događaja te upozorio da Bosna i Hercegovina kasni za regionom i Evropom na polju digitalizacije. Založio se za ubrzani razvoj digitalnih servisa u cilju prevazilaženja šalterskog poslovanja, te unapređenje digitalne transformacije javne uprave u cilju privlačenja sredstava Evropske unije koja su rezervisana za ove namjene.

Prisutnima su se obratili i Mario Đuragić, šef Predstavništva Republike Srpske u Briselu, Dražen Višnjić, direktor Agencije za informaciono-komunikacione tehnologije Republike Srpske i drugi.

U okviru konferencije, održana je panel diskusija u kojoj su učestvovali, Vladimir Orlović, Direktor Sektora za analitiku i prodaju poslovnih rješenja u kompaniji Mtel,

dr Božidar Popović, kao predstavnik Univerziteta u Istočnom Sarajevu, dr Dragan Gligorić iz Univerziteta u Banjoj Luci, dr Bojan Ćudić, koordinator EDIH ONEKS konzorcijuma, Dragan Ninić, (VP, Strategic Development) Lanaco i Duško Milunović iz Agencije za posredničke, informatičke i finansijske usluge Republike Srpske.

Vladimir Orlović, direktor Sektora za analitiku i prodaju poslovnih rješenja u kompaniji m:tel je, pored ostalog, govorio o implementaciji najsavremenijih poslovnih sistema u m:tel-u kao i dinamici procesa digitalizacije u opštinama, gradovima i preduzećima te uvođenju pametnih tehnologija u sferi poslovanja.

Dragan Ninić, (VP, Strategic Development) Lanaco, istakao je važnost činjenice da je ONEX konzorcijum prepoznat kao prvi u Bosni i Hercegovini u sklopu EDIH-a, posebno ističući prednost što je pružena mogućnost da stečena naučna znanja i iskustva mogu biti prenesena poslovnoj i akademskoj zajednici.

Učesnici konferencije su se takođe upoznali sa mehanizmom funkcionisanja “EDIH mreže”, sistemom podrške preduzećima na njihovomputu ka digitalnoj transformaciji. Bila je ovo prilika da se aktivnosti domaćeg “EDIH-a” predstave privrednim subjektima, javnosti i donosiocima odluka svih nivoa vlasti.

Ključne riječi: mtel, Edih Oneks konferencija, Banja Luka, digitalizacija
Izvor fotografije: m:tel